มีทริปไปค้างสวนผึ้งหนึ่งคืน ได้ยินชื่อเสียงร้านนี้มานาน เลยไปแวะทานที่สาขานี้ อาหารที่สั่งส่วนใหญ่ก็จะเป็นอาหารแนะนำ และที่ขึ้นชื่อคงจะเป็น ยำผักกูดทรงเครื่อง เท่าที่ได้ทานอาหารทุกจานที่สั่งมา รสชาติดีทีเดียว ยำก็รสจัดจ้าน ต้มข่าไก่ใส่กุ้งก็กะทิเข้มข้น ปลาเนื้ออ่อนทอดกระเทียมก็กรอบ ปีกไก่ทอดก็ถึงรส ทอดมันหัวปลีแข็งไปหน่อย แต่ก็ได้รสเครื่องแกง ถ้าผ่านไปสวนผึ้งยังไม่รู้จะทานร้านไหน แนะนำร้่นนี้ครับ ฝากท้องไว้ได้